לינוי אשרם

לינוי אשרם (נולדה ב-13 במאי 1999) היא מתעמלת עבר ישראלית, בהתעמלות אמנותית, האלופה האולימפית (טוקיו 2020) בתחרות קרב רב אישי, סגנית אלופת העולם (סופיה 2018) ואלופת אירופה (קייב 2020) בקרב-רב. בעלת 11 מדליות מאליפויות העולם, מהן שש כסף וחמש ארד, ושלוש מדליות מאליפויות אירופה, מהן אחת זהב ושתיים ארד. היא זכתה ב-47 מדליות מתחרויות הסבב העולמי, מהן שלוש זהב בקרב-רב. אשרם היא הישראלית היחידה בענף שזכתה במדליה בתחרות קרב-רב אישי במשחקים האולימפיים ובאליפות העולם.

==ביוגרפיה==
אשרם נולדה וגדלה בראשון לציון, שם היא מתגוררת עם הוריה, חדווה, עוזרת גננת ואורן, משרת בצבא קבע ושלושת אחיה. על מוצאה אמרה: "אני ממוצא יווני ותימני. רציתי להוכיח לכולם שלמרות שאני יוצאת דופן בענף, אוכל להגיע רחוק – ואני שמחה שהוכחתי". החלה להתאמן בהתעמלות אמנותית בגיל שבע, והשתתפה בתחרויות בין-לאומיות מאז שהייתה בת 12. המאמנת המקצועית שלה היתה איילת זוסמן.

בשנת 2017 התגייסה לצה"ל במעמד של ספורטאית מצטיינת, ושירתה ביחידת לוטם הממוקמת בבסיס צריפין. בדצמבר 2019 סיימה לינוי אשרם את שירותה הצבאי, והחלה ללמוד לתואר ראשון בחינוך וחברה עם הכשרה בספורט ב.

==קריירה==
בשנת 2014 השתתפה ב שנערכה בבאקו, וזכתה בשתי מדליות ארד, בתרגילי האלות והסרט. בתרגיל הכדור סיימה במקום הרביעי, ובתרגיל החישוק במקום החמישי. בהמשך השנה השתתפה באולימפיאדת הנוער בנאנג'ינג, וסיימה במקום החמישי בקרב-רב. בטקס הסיום של המשחקים נבחרה לשאת את דגל ישראל.

בשנת 2015 החלה אשרם להתחרות גם בתחרויות לבוגרות. היא השתתפה בשתי תחרויות סבב הגרנד-פרי, במוסקבה ובחולון, וסיימה במקומות הרביעי וה-11, בהתאמה. בהמשך השנה קבעה הישג היסטורי כשהייתה למתעמלת הישראלית הצעירה ביותר שזכתה במדליית זהב בתחרות גרנד-פרי, כאשר זכתה במדליית זהב בתרגיל האלות בגרנד פרי בברנו. בנוסף זכתה בתחרות זו בשלוש מדליות כסף ובמדליית ארד.

בשנת 2016, בעקבות פציעתה של נטע ריבקין, השתתפה אשרם לראשונה באליפות אירופה בהתעמלות אמנותית שהתקיימה באותה שנה בחולון. היא סיימה במקום השמיני. באותה שנה השתתפה בגרנד-פרי באילת וזכתה במדליית ארד בתרגיל האלות.

===2017===
במרץ דווח שאשרם סובלת מקרע במיניסקוס ויש חשש שלא תחלים עד אליפות אירופה של אותה שנה אך כבר בסוף אפריל חזרה אשרם להתחרות וזכתה במדליית ארד בתרגיל החישוק בגביע העולם בטשקנט. בהמשך, לאחר מרוץ על שני הכרטיסים שהוקצו לישראל באליפות אירופה הכריע איגוד ההתעמלות (בהחלטה שהגיעה עד לבית המשפט) שאשרם תשתתף באליפות כנציגה הבכירה של ישראל, יחד עם טורי פילנובסקי. חודש לאחר מכן, באליפות אירופה שנערכה בבודפשט, הונגריה זכתה במדליית ארד בתרגיל החישוק בתוצאה של 17.975 נקודות ובמדליית ארד בתרגיל האלות בתוצאה של 17.750 נקודות ובכך הפכה לישראלית השנייה שזכתה במדליה באליפות אירופה (אחרי נטע ריבקין) והראשונה שזכתה בשתי מדליות באליפות. נוסף לכך, היא סיימה במקום חמישי בתרגיל הכדור בתוצאה של 16.250 נקודות.

באותה שנה השתתפה אשרם במכביה העשרים וזכתה בחמש מדליות זהב. תחרות זו הוגדרה גם כאליפות ישראל. בהמשך אותו חודש השתתפה במשחקי העולם שנערכו בפולין וזכתה במדליית כסף בתרגיל האלות ובמדליית ארד בתרגיל החישוק. בחודש אוגוסט השתתפה בתחרות מסבב גביע העולם שנערכה בקאזאן, וזכתה בארבע מדליות ארד – אחת בכל אחד מהמכשירים. בקרב רב דורגה במקום הרביעי.

באליפות העולם בהתעמלות אמנותית שנערכה בפזארו באוגוסט זכתה בשתי מדליות ארד – בתחרות הקרב-רב ובתרגיל הסרט. באותה אליפות סיימה רביעית בתרגיל הכדור ושישית בחישוק.

===2018===
בסוף מרץ 2018 השתתפה אשרם בגביע העולם בסופיה וזכתה במדליית ארד בקרב-רב ובמדליית זהב בתרגיל הסרט. בתרגילי הכדור והאלות הגיעה למקום הרביעי. באפריל השתתפה בגביע העולם בפזארו וזכתה במדליית ארד בקרב רב, במדליית זהב בתרגיל האלות ובמדליית כסף בתרגיל הכדור. שבוע לאחר מכן השתתפה בגביע העולם בטשקנט וזכתה בחמש מדליות: ארבע מדליות כסף בקרב-רב, בכדור, סרט וחישוק, ומדליית ארד בתרגיל האלות. בתחילת מאי השתתפה בתחרות גביע האתגר שנערכה בגוודלחרה, ספרד, וזכתה במדליית זהב בקרב-רב.

ביולי 2018 זכתה באליפות ישראל בקרב-רב ובארבע מדליות זהב בכל ארבעת תרגילי המכשירים. באוגוסט 2018, בתחרויות ההכנה לאליפות העולם במינסק, השיגה בתרגיל האלות ציון של 20.65 נקודות, הגבוה ביותר שהושג בעולם בכל התרגילים מאז שונתה החוקה ב-2016. התאחדות ההתעמלות הבין-לאומית הכירה בתוצאה כשיא עולם חדש.

====סגנית אלופת העולם====
באליפות העולם 2018 שנערכה בסופיה שבבולגריה, זכתה אשרם בשלוש מדליות: שתיים כסף ואחת ארד. תחילה זכתה במדליית כסף בתרגיל החישוק עם תוצאה של 20.000 נקודות ובכך הייתה לישראלית הראשונה שזוכה במדליית כסף בתחרות אישית באליפות העולם. לאחר מכן היא זכתה במדליית ארד בתרגיל הסרט בתוצאה של 18.500 נקודות ובתחרות הקרב רב קיבלה ציון של 79.700 נקודות וזכתה במדליית כסף, הישג שיא של מתעמלת אמנותית ישראלית.

===2019===
אליפות ישראל בהתעמלות אמנותית 2019
ב-15 במאי, במהלך אימונים לקראת אליפות אירופה 2019 בהתעמלות אומנותית, שהתקיימה בבאקו, נפצעה אשרם, ונאלצה לוותר על השתתפותה בתחרות.
לאחר התאוששות וחזרתה לכשירות מלאה, יכלה אשרם בחודש יוני להצטרף למשלחת הישראלית למשחקי אירופה 2019, הנערכים אחת לארבע שנים.

במשחקי אירופה שנערכו בעיר מינסק, בלארוס, זכתה אשרם בארבע מדליות, שתיים זהב, ושתיים כסף. תחילה זכתה במדליית הכסף בתחרות הקרב רב עם ציון כולל של 84.700. למחרת זכתה במדליית זהב בתרגיל הכדור בתוצאה של 22.500, במדליית זהב נוספת בתרגיל האלות עם ציון 22.700, ובמדליית כסף בתרגיל הסרט עם ציון 21.100.

באליפות ישראל שנערכה בתחילת אוגוסט במרכז הספורט הלאומי תל אביב, זכתה בתואר אלופת ישראל בפעם השלישית, עם ציון כולל 88.2 נקודות בקרב-רב. בנוסף השיגה שלוש מדליות זהב במכשירים בודדים: חישוק, כדור, וסרט.

באליפות העולם בבאקו, אזרבייג'ן, זכתה אשרם בשלוש מדליות כסף אישיות: בתרגיל החישוק, תרגיל האלות ותרגיל הסרט, ובשתי מדליות ארד אישיות: בתרגיל הכדור ובתחרות הקרב-רב, עם ציון כולל של 89.700. הודות להישגים אלה נכללה אשרם בין 16 המובילות בתחרות, והשיגה את הקריטריון לאולימפיאדת טוקיו 2020. בנוסף, זכתה אשרם במדליית כסף עם נבחרת ישראל, יחד עם ניקול זליקמן, ניקול וורנקוב, ויוליאנה טלגין. המדליות בקטגוריה הקבוצתית ניתנות למתעמלות האישיות של שלוש המדינות המובילות. זאת לאחר שקלול שמונה הציונים הטובים ביותר של כל המתעמלות מהמדינה.

===2020===
ב-29 בנובמבר, זכתה אשרם במדליית זהב בתחרות הקרב-רב באליפות אירופה 2020. בתחרות צמודה עם המתמודדת הבלארוסית, אלינה ארנסקו, ועם ציון סופי משוקלל זהה של 100.9, הצליחה אשרם לעקוף בזכות דרגת ביצוע גבוהה יותר. בכך למעשה, הייתה אשרם לישראלית הראשונה שהגיעה להישג זה בתחרות הקרב-רב באליפות אירופה.

===2021===
לינוי אשרם עם מדליית הזהב האולימפית בה זכתה
בסבב גביע העולם בהתעמלות אמנותית, שנערך בסוף מרץ בסופיה שבבולגריה זכתה אשרם בשלוש מדליות, שתיים זהב ואחת ארד. מדליות זהב בתחרות הקרב-רב ובתרגיל הכדור, ומדליית ארד בתרגיל החישוק.<ref></ref>

באליפות אירופה וארנה, ביוני 2021, זכתה אשרם במדליית זהב בתרגיל האלות ובשתי מדליות כסף בחישוק ובכדור.<ref></ref> בנוסף זכתה במדליית ארד קבוצתית. היא סיימה במקום הרביעי בסרט ובקרב רב.

ביולי אותה השנה השתתפה אשרם בתחרות הגרנד-פרי אשר התקיימה בתל אביב, שם זכתה בחמש מדליות זהב: בכל אחד מהמכשירים בנפרד וגם בקרב-רב. באותה תחרות השיגה אשרם בכדור את הציון 29.8 שהוא אחד הציונים הגבוהים ביותר שהושגו בענף.

====אלופה אולימפית====
הנשיא [[ראובן ריבלין ושר הספורט חילי טרופר, נותנים את ברכתם ללינוי אשרם נציגת המשלחת האולימפית לפני צאתה למשחקי טוקיו 2020.]]
באולימפיאדת טוקיו, זכתה אשרם במדליית זהב בתחרות הקרב-רב אישי. מדליית זהב זו הייתה השלישית של ישראל במשחקים האולימפיים והשנייה בטוקיו 2020, ובכך הפכה לספורטאית הישראלית הראשונה שמוכתרת כאלופה אולימפית. היא עלתה לגמר מהמקום השלישי לאחר ציון של 103.100 נקודות במוקדמות בשקלול ארבעת המכשירים. בגמר סיימה במקום הראשון עם ציון כולל של 107.800 (27.550 בתרגיל החישוק, 28.300 בתרגיל הכדור, 28.650 בתרגיל האלות ו-23.300 בתרגיל הסרט) לפני דינה אוורינה מהוועד האולימפי הרוסי שסיימה שנייה (107.650) ו מבלארוס שסיימה שלישית (102.700).

===2022 ופרישה מתחרויות===
במרץ 2022, הודיעה אשרם על פרישתה מתחרויות. ב-4 באפריל 2022 הוכרזה הפרישה רשמית במסיבת עיתונאים, וכן על הצטרפותה לצוות האימון בנבחרות ישראל.<ref></ref><ref></ref>

באותה שנה השתתפה בפסטיגל ובקמפיין פרסום של המכללה האקדמית בוינגייט.

===2023 ואילך===
בשנת 2023 השתתפה בעונה השלישית של תוכנית המציאות "הזמר במסכה" בתור הארטישוק, והשתתפה במופע פסטיגל על פסטיגל.

ביוני 2023 זכתה לינוי בפרס "שער שוויון" לספורטאים פעילים המעורבים בחברה.

בפברואר 2024 לוהקה לעונה השלישית של התוכנית "רוקדים עם כוכבים" המשודרת בקשת 12.

==מדליות במסגרת סבב הגביע העולמי==
{| class="wikitable" align="center" style="clear:both; width:90%"
|-
! השנה !! סבב (דירוג עולמי) !! תחרות !! קרב-רב !! חישוק !! כדור !! אלות !! סרט
|- align="center"
| 2016 || גביע עולמי (מקום 13) || align="right" | טשקנט <small>(13–15 באפריל)</small> || קובץ:Bronze medal icon.svg || || קובץ:Bronze medal icon.svg || ||
|- align="center"
|rowspan="3"| 2017 || rowspan="2 | גביע עולמי (מקום 8) || align="right" | טשקנט <small>(21–23 באפריל)</small> || || קובץ:Bronze medal icon.svg || || ||
|- align="center"
| align="right" | סופיה <small>(5–7 במאי)</small> || קובץ:Bronze medal icon.svg || קובץ:silver medal icon.svg || || קובץ:Bronze medal icon.svg ||
|- align="center"
|| גביע האתגר העולמי (מקום 19) || align="right" | קאזאן <small>(11–13 באוגוסט)</small> || || קובץ:Bronze medal icon.svg || קובץ:Bronze medal icon.svg || קובץ:Bronze medal icon.svg || קובץ:Bronze medal icon.svg
|- align="center"
|rowspan="6"| 2018 || rowspan="3 | גביע עולמי (מקום 1) || align="right" | סופיה <small>(30 במרץ - 1 באפריל)</small> || קובץ:Bronze medal icon.svg || || || || קובץ:gold medal icon.svg
|- align="center"
| align="right" |פזארו <small>(13–15 באפריל)</small> || קובץ:Bronze medal icon.svg || || קובץ:silver medal icon.svg || קובץ:gold medal icon.svg ||
|- align="center"
| align="right" | טשקנט <small>(20–22 באפריל)</small> || קובץ:silver medal icon.svg || קובץ:silver medal icon.svg || קובץ:silver medal icon.svg || קובץ:Bronze medal icon.svg || קובץ:silver medal icon.svg
|- align="center"
|rowspan="3 | גביע האתגר העולמי (מקום 2) || align="right" | גוודלחרה <small>(4–6 במאי)</small> || קובץ:gold medal icon.svg || קובץ:silver medal icon.svg || קובץ:gold medal icon.svg || || קובץ:silver medal icon.svg
|- align="center"
| align="right" | מינסק <small>(17–19 באוגוסט)</small> || קובץ:gold medal icon.svg || || קובץ:Bronze medal icon.svg || קובץ:gold medal icon.svg ||
|- align="center"
| align="right" | קאזאן <small>(24–26 באוגוסט)</small> || קובץ:Bronze medal icon.svg || קובץ:silver medal icon.svg || קובץ:silver medal icon.svg || קובץ:silver medal icon.svg || קובץ:silver medal icon.svg
|- align="center"
|rowspan="4"| 2019 || rowspan="2 | גביע עולמי (מקום 7) || align="right" | סופיה <small>(12–14 באפריל)</small> || קובץ:silver medal icon.svg || קובץ:gold medal icon.svg || קובץ:Bronze medal icon.svg || קובץ:gold medal icon.svg || קובץ:Bronze medal icon.svg
|- align="center"
| align="right" | באקו <small>(26–28 באפריל)</small> || || קובץ:silver medal icon.svg || קובץ:gold medal icon.svg || ||
|- align="center"
|rowspan="2 | גביע האתגר העולמי (מקום 5) || align="right" | מינסק <small>(16–18 באוגוסט)</small> || קובץ:Bronze medal icon.svg || קובץ:gold medal icon.svg || קובץ:Bronze medal icon.svg || קובץ:silver medal icon.svg ||
|- align="center"
| align="right" | קלוז'-נאפוקה <small>(23–25 באוגוסט)</small> || קובץ:gold medal icon.svg || קובץ:gold medal icon.svg || ||קובץ:silver medal icon.svg || קובץ:gold medal icon.svg
|- align="center"
!colspan=3| סך הכל || 11 || 10 || 10 || 9 || 7
|}
{| class="wikitable" border="1"
|- bgcolor="#efefef"
| סך הכל
|align="center"| מדליית זהב
|align="center"| מדליית כסף
|align="center"| מדליית ארד
|-align=center
| 47 (11)
| 13 (3)
| 16 (2)
| 18 (6)
|}
* בסוגרים, מספר המדליות בקרב רב.

==פרסים והוקרה==
* דצמבר 2017 ספורטאית השנה מטעם הוועד האולימפי<ref></ref>
* דצמבר 2018 אשת השנה של "גלובס"<ref></ref>
* אשת השנה מטעם השבועון "מקור ראשון"<ref></ref>
* 2018 ספורטאית השנה מטעם "מרכז הפועל"<ref></ref>
* נובמבר 2021, ספורטאית השנה מטעם הוועד האולימפי<ref></ref>
* בינואר 2022, העניקה הפסלת רחל וייצר לאשרם פסלון כהוקרה על הישגיה, שיוצב בסמוך לאוהל ההתעמלות האמנותית במכון וינגייט
* לאחר אולימפיאדת טוקיו קבלה מענקים כספיים מעיריית ראשון לציון וארגוני ספורט<ref></ref>

==קישורים חיצוניים==

* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:מתעמלות אומנותיות ישראליות
קטגוריה:ספורטאיות ישראליות באולימפיאדת הנוער
קטגוריה:ישראלים זוכי מדליית משחקי העולם
קטגוריה:משתתפות ישראליות באולימפיאדת טוקיו (2020)
קטגוריה:משתתפים ישראלים באולימפיאדת טוקיו (2020)
קטגוריה:מתעמלות אמנותיות באולימפיאדת טוקיו (2020)
קטגוריה:מתעמלות אומנותיות ישראליות באולימפיאדת טוקיו (2020)
קטגוריה:אלופים אולימפיים מישראל
קטגוריה:אלופות אולימפיות מישראל
קטגוריה:אלופות אולימפיות: התעמלות אמנותית
קטגוריה:אלופים אולימפיים יהודים
קטגוריה:מדליסטיות אולימפיות ישראליות
קטגוריה:נושאות דגל ישראל באולימפיאדה
קטגוריה:נושאי דגל ישראל באולימפיאדה
קטגוריה:משתתפות הפסטיגל
קטגוריה:משתתפי הזמר במסכה (תוכנית טלוויזיה ישראלית)
קטגוריה:מתחרי רוקדים עם כוכבים (ישראל)
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:פורבס 30Under30: ישראל
קטגוריה:ראשון לציון: אישים
קטגוריה:ישראליות שנולדו ב-1999
קטגוריה:ישראלים שנולדו ב-1999